**Likumprojekta “Grozījumi likumā “Par izložu un azartspēļu nodevu un nodokli””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2015.gada 25.augusta sēdes protokola Nr.41 43.§ “Par informatīvo ziņojumu “Par iespējām palielināt ieņēmumus”” 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Azartspēļu spēlēšana palielina risku attīstīties atkarībai, kas apdraud indivīda garīgo un fizisko veselību. Tiek lēsts, ka problemātisko spēlētāju īpatsvars Eiropas valstīs ir vidēji 0,4% - 4,7%[[1]](#footnote-1). Azartspēļu spēlētājiem ir palielināts risks nonākt finansiālās grūtībās, viņiem var pasliktināties attiecības ar tuviniekiem, attīstīties psihosociālās problēmas un palielināties atkarību izraisošu vielu lietošanas risks. Problemātiska azartspēļu spēlēšana saistās ar palielinātu pašnāvību un noziedzīgu nodarījumu risku. Daudzi patoloģiskie azartspēļu spēlētāji veic noziedzīgas darbības, lai finansētu savu paradumu un atmaksātu radušos parādus, bet 23% patoloģiskie un 13% problemātiskie spēlētāji kaut reizi dzīvē bijuši apcietinājumā[[2]](#footnote-2).Kopš 2012.gada 1.janvāra azartspēļu nodevas un nodokļa likmes nav mainījušās, jo 2013.gadā tika nolemts azartspēļu nozarē mazināt ēnu ekonomikas īpatsvaru, ar 2019.gadu paredzot saslēgt azartspēļu automātus vienotā tīklā. Minētā risinājuma īstenošanai nozares uzņēmumiem ir jāveic uzkrājumi, kas vidēji vienam nozares uzņēmumam var pārsniegt 0,5 miljoni *euro*. No 2012.gada Latvijas ekonomiskā izaugsme pēc iekšzemes kopprodukta (IKP) ir bijusi ap 9,1% apmērā (IKP ir palielinājies no 22 043 milj. *euro* 2012.gadā līdz 24 059,7 milj. *euro* 2014.gadā), iedzīvotāju pirktspēja ir būtiski pieaugusi un vidējā bruto mēneša darba samaksa valstī no 684,8 *euro* 2012.gadā ir augusi līdz 765,2 *euro* 2014.gadā, kas ir 11,7 % pieaugums šo gadu laikā. Šajā periodā arī azartspēļu nozares rādītāji ir būtiski palielinājušies: * **azartspēļu automātu skaits** no 2012.gada 1.janvāra, kad tie bija 7 858 gab., ik gadu pieaudzis – 2013.gada 1.janvārī – 8103, 2014.gada 1.janvārī – 8135 un 2015.gada 1.janvārī, sasniedzot jau 8 379 gab.;
* **vidējais nodarbināto skaits** pieaudzis no 3 514 – 2012.gadā, 3 580 – 2013.gadā, 3 632 – 2014.gadā, līdz 3 780 – 2015.gada sešos mēnešos;
* **ieņēmumi no azartspēlēm** pieauguši no 150,33 milj. *euro* – 2012.gadā, 157,57 milj. *euro* – 2013.gadā, līdz 173,13 milj. *euro* – 2014.gadā, kas veido aptuveni 15% pieaugumu;
* **rentabilitāte azartspēlēm** pieaugusi no 20,96% (2012.gadā), 21,24% (2013.gadā), 22,79% (2014.gadā) uz 22,83% (2015.gada sešos mēnešos).

Azartspēļu nozare ir saistīta ar īpaši augstu sociālo risku, tādēļ valstij ir nepieciešams veikt regulējošo funkciju, kas daļēji tiek īstenota ar azartspēļu nodevas un nodokļa palīdzību. Vienlaikus azartspēļu nodevai un nodoklim ir fiskālā funkcija, kuras uzdevums ir vismaz daļēji nodrošināt ieņēmumus azartspēļu iespējamo negatīvo seku mazināšanai.Lai palielinātu valsts budžeta ieņēmumus, sabalansējot tos ar nozares ekonomiskās attīstības tempu un nozares uzņēmumiem uzliktajiem nākotnes pienākumiem (veikt azartspēļu automātu saslēgšanu vienotā tīklā, sākot ar 2019.gadu), kā arī mazinātu azartspēļu atkarības risku, ir nepieciešams veikt grozījumus likumā “Par izložu un azartspēļu nodevu un nodokli”, palielinot azartspēļu nodevas un nodokļa likmju apmēru vidēji par 5 procentiem.* *Valsts nodeva par speciālo atļauju (licenci) azartspēļu organizēšanai un uzturēšanai (likuma “Par izložu un azartspēļu nodevu un nodokli” 2.panta pirmās daļas 1.punkta “b”, “c”, “d” un “e” apakšpunkts, 2.punkta “a”, “b” un “c” apakšpunkts, 3.punkta “a”, “b” un “c” apakšpunkts)*

Lai Latvijas Republikā pašreiz varētu organizēt azartspēles, azartspēļu organizētajam ir jāizņem azartspēļu organizēšanas licence, par kuru ir maksājama valsts nodeva. Šobrīd likuma “Par izložu un azartspēļu nodevu un nodokli” 2.panta pirmajā daļā ir noteikts šāds valsts nodevas apmērs: 1) spēļu automātu, bingo, ruletes, kāršu un kauliņu spēles organizēšanai un uzturēšanai:- par licences izsniegšanu ir noteikts 427 000 *euro* apmērā, savukārt par licences pagarināšanu, ikgadējo pārreģistrāciju (par katru kārtējo gadu) – 35 580 *euro* apmērā;- par kazino atvēršanas licenci (par katru kārtējo gadu) ir noteikts 28 460 *euro* apmērā;- par spēļu zāles vai bingo zāles atvēršanas licenci (par katru kārtējo gadu) ir noteikts 4 270 *euro* apmērā;2) totalizatora vai derību organizēšanai un uzturēšanai: par licences izsniegšanu, pagarināšanu, ikgadējo pārreģistrāciju (par katru kārtējo gadu) – 42 690 *euro* apmērā;3) veiksmes spēles pa tālruni organizēšanai un uzturēšanai: par licences izsniegšanu, pagarināšanu, ikgadējo pārreģistrāciju (par katru kārtējo gadu) ir noteikts 14 230 *euro* apmērā. Likumprojektā “Grozījumi likumā “Par izložu un azartspēļu nodevu un nodokli”” (turpmāk – Likumprojekts) paredzēts robežās no 4 līdz 5,41% paaugstināt visas azartspēļu nodevas likmes, izņemot nodevas likmi par licences izsniegšanu spēļu automātu, bingo, ruletes, kāršu un kauliņu spēles organizēšanai, jo tā šobrīd ir ļoti augsta (427 000 *euro* apmērā). Likumprojekts paredz šādu azartspēļu nodevas likmju pieaugumu:1) spēļu automātu, bingo, ruletes, kāršu un kauliņu spēles organizēšanai un uzturēšanai:- par licences pagarināšanu, ikgadējo pārreģistrāciju (par katru kārtējo gadu) – no **35 580 *euro*** uz **37 000 *euro***;- par kazino atvēršanas licenci (par katru kārtējo gadu) – no **28 460*****euro*** uz **30 000 *euro***;- par spēļu zāles vai bingo zāles atvēršanas licenci (par katru kārtējo gadu) – no **4 270** ***euro*** *uz* **4 500 *euro***;2) totalizatora vai derību organizēšanai un uzturēšanai: par licences izsniegšanu, pagarināšanu, ikgadējo pārreģistrāciju (par katru kārtējo gadu) – no **42 690 *euro*** uz **45 000** ***euro***;3) veiksmes spēles pa tālruni organizēšanai un uzturēšanai: par licences izsniegšanu, pagarināšanu, ikgadējo pārreģistrāciju (par katru kārtējo gadu) – no **14 230 *euro*** uz **15 000** ***euro***.* *Azartspēļu nodoklis ruletei (cilindriskajai spēlei), kāršu un kauliņu spēlēm, videospēlēm un mehāniskiem automātiem (likuma “Par izložu un azartspēļu nodevu un nodokli” 3.panta pirmās daļas 1., 2. un 3.punkts)*

Likuma “Par izložu un azartspēļu nodevu un nodokli” 3.panta pirmā daļa paredz, ka ar azartspēļu nodokli apliekamais objekts ir azartspēļu organizētājs – kapitālsabiedrība, azartspēļu norises vieta un spēļu iekārtas. No katras iekārtotās vai uzstādītās azartspēļu tiešās norises vietas iekasējams nodoklis par katru kārtējo kalendāro gadu saskaņā ar šā panta pirmajā daļā noteiktajām likmēm. Šobrīd likuma “Par izložu un azartspēļu nodevu un nodokli” 3.panta pirmajā daļā azartspēļu nodokļa likme ruletei (cilindriskajai spēlei) – par katru ruletes rotējošajai iekārtai pievienoto spēļu galdu ir noteikta 17 279,36 *euro*. Azartspēļu nodokļa likme kāršu un kauliņu spēlēm – par katru galdu ir noteikta 17 279,36 *euro*. Azartspēļu nodokļa likme videospēlēm un mehāniskiem automātiem – par katra automāta katru spēles vietu ir noteikta 3141,70 *euro*.Lai palielinātu valsts budžeta ieņēmumus, sabalansējot tos ar nozares ekonomiskās attīstības tempu un nozares uzņēmumiem uzliktajiem nākotnes pienākumiem (veikt azartspēļu automātu saslēgšanu vienotā tīklā, sākot ar 2019.gadu) un neradītu pārmērīgu risku nozares uzņēmumu darbības virzībai uz ēnu ekonomiku, ir nepieciešams veikt grozījumus likumā “Par izložu un azartspēļu nodevu un nodokli”, samērīgi (līdzīgā apmērā kā azartspēļu nodevas likmju palielinājums) palielinot azartspēļu nodokļa likmi ruletei (par katru galdu), kāršu un kauliņu spēlēm (par katru galdu) un videospēlēm un mehāniskajiem automātiem (par katra automāta katru spēles vietu).Likumprojekta mērķis ir paaugstināt azartspēļu nodokļa likmi no **17 279,36 *euro*** uz**18 000 *euro*** ruletei (par katru galdu) un kāršu un kauliņu spēlei (par katru galdu) par kalendāro gadu un paaugstināt azartspēļu nodokļa likmi no **3141,70 *euro*** uz **3 300** ***euro*** videospēlēm un mehāniskajiem automātiem (par katra automāta katru spēles vietu). Pieaugums azartspēļu nodokļa likmēm paredzēts robežās no 4,2 līdz 5,06%. Būtiski (vairāk kā 10%) palielinot azartspēļu nodokļa likmi ruletei, kāršu un kauliņu spēlēm, videospēlēm un mehāniskajiem automātiem, pastāv risks, ka samazināsies šo azartspēļu iekārtu daudzums kazino un spēļu zālēs (samazinot to līdz minimāli pieļaujamam skaitam), bet palielināsies atlikušo iekārtu noslogojums, kas nemazinās azartspēļu atkarīgo personu skaitu, bet mazinās azartspēļu nodokļa ieņēmumus.Likumprojektā netiek paredzēts lielāks azartspēļu nodevas un nodokļa likmju paaugstinājums, jo azartspēļu organizētājiem līdz 2019.gadam ir nepieciešams uzkrāt līdzekļus azartspēļu automātu saslēgšanai vienotā tīklā un vienlaicīgi ar vienotā tīkla ieviešanu ir jāveic tīklā nesavietojamo iekārtu nomaiņa, kas prasa būtiskus papildu resursus nozares uzņēmumiem.Likumprojektā paredzēts, ka likums stāsies spēkā 2016.gada 1.janvārī. Ņemot vērā to, ka tiek plānots, ka likumprojektu pakete (likumprojekts “Azartspēļu un izložu likums”, likumprojekts “Azartspēļu un izložu nodokļa un nodevas likums” un likumprojekts “Grozījumi Latvijas Administratīvo pārkāpuma kodeksā”) tiks pieņemta Saeimā un likumprojekti stāsies spēkā ar 2017.gada 1.janvāri, Likumprojektā azartspēļu nodokļa un nodevas likmju pieaugums tiek paredzēts vienam gadam, t.i., 2016.gadam. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija, Valsts ieņēmumu dienests.  |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kas organizē azartspēles. Pašlaik Latvijā azartspēles organizē 15 azartspēļu organizētāji. Azartspēļu spēlētāji un to ģimenes locekļi. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz palielināt par 4 līdz 5,41% iekasējamās azartspēļu nodevas apmēru:1) spēļu automātu, bingo, ruletes, kāršu un kauliņu spēles organizēšanai un uzturēšanai:- par licences pagarināšanu, ikgadējo pārreģistrāciju (par katru kārtējo gadu);- par kazino atvēršanas licenci (par katru kārtējo gadu);- par spēļu zāles vai bingo zāles atvēršanas licenci (par katru kārtējo gadu);2) totalizatora vai derību organizēšanai un uzturēšanai: par licences izsniegšanu, pagarināšanu, ikgadējo pārreģistrāciju (par katru kārtējo gadu);3) veiksmes spēles pa tālruni organizēšanai un uzturēšanai: par licences izsniegšanu, pagarināšanu, ikgadējo pārreģistrāciju (par katru kārtējo gadu).Likumprojekts paredz palielināt par 4,2 līdz 5,06% azartspēļu nodokļa apmēru ruletei, kāršu un kauliņu spēlēm, videospēlēm un mehāniskajiem automātiem.Nozares uzņēmumiem, palielinot azartspēļu nodokļa un nodevas likmju apmēru, administratīvais slogs nepalielinās.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **33 112 326** |  | **1 364 340** | **1 332 340** | **1 302 340** |
| *t.sk., azartspēļu un izložu nodoklis* | 30 756 856 |  | 1 403 000 | 1 408 000 | 1 415 000 |
| *t.sk., izložu un azartspēļu nodeva* | 2 355 470 |  |  -38 660 |  -75 660 |  -112 660 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | **25 995 612** |  | **1 013 590** | **980 340** | **948 590** |
| *t.sk., azartspēļu un izložu nodoklis* | 23 640 142 |  | 1 052 250 | 1 056 000 | 1 061 250 |
| *t.sk., izložu un azartspēļu nodeva* | 2 355 470 |  | -38 660 | -75 660 | -112 660 |
| 1.2. valsts speciālais budžets |  |  |  |  |  |
| 1.3. pašvaldību budžets | **7 116 714** |  | **350 750** | **352 000** | **353 750** |
| *t.sk., azartspēļu un izložu nodoklis* | 7 116 714 |  | 350 750 | 352 000 | 353 750 |
| **2. Budžeta izdevumi:** |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| **3. Finansiālā ietekme:** | **X** |  | **1 364 340** | **1 332 340** | **1 302 340** |
| 3.1. valsts pamatbudžets | **X** |  | 1 013 590 | 980 340 | 948 590 |
| 3.2. speciālais budžets | **X** |  |  |  |  |
| 3.3. pašvaldību budžets  | **X** |  | 350 750 | 352 000 | 353 750 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets  |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Izmaiņas attiecībā uz azartspēļu nodokli**Likumprojekts paredz palielināt azartspēļu nodokli katram azartspēļu automātam par katru spēles vietu no 3 141,70 *euro* līdz 3 300 *euro* un katram ruletes, kāršu vai kauliņu spēles galdam no 17 279,36 *euro* līdz 18 000 *euro.* Tā kā likmju pieaugums ir atbilstošs ekonomikas izaugsmei – katram azartspēļu automātam par katru spēles vietu nodokļa likme pieaugs par 5,06% un katram ruletes, kāršu vai kauliņu spēles galdam likme pieaugs par 4,2% – tiek prognozēts, ka vidējā termiņā tas būtiski neietekmēs prognozēto apliekamo objektu skaitu.Fiskālā ietekme 2016.gadā būs +1 403 000 *euro* (t.sk., valsts budžetā +1 052 250 *euro*,pašvaldību budžetā +350 750 *euro*), 2017.gadā +1 408 000 *euro* (t.sk., valsts budžetā +1 056 000 *euro*,pašvaldību budžetā +352 000 *euro*) un 2018.gadā +1 415 000 *euro* (t.sk., valsts budžetā +1 061 250 *euro*,pašvaldību budžetā +353 750 *euro*).**Izmaiņas attiecībā uz azartspēļu nodevu**Likumprojekts paredz palielināt valsts nodevas likmes par licences spēļu automātu, bingo, ruletes, kāršu un kauliņu spēles organizēšanai pagarināšanu no 35 580 *euro* līdz 37 000 *euro*, licencei par kazino atvēršanu no 28 460 *euro* līdz 30 000 *euro*, licencei par spēļu zāles un bingo zāles atvēršanu 4 270 *euro* līdz 4 500 *euro*, licencei par totalizatora organizēšanu un uzturēšanu no 42 690 *euro* līdz 45 000 *euro*, licencei par veiksmes spēlēm pa tālruni, to organizēšanai un uzturēšanai, no 14 230 *euro* līdz 15 000 *euro.* Fiskālā ietekme 2016.gadā būtu -38 660 *euro*, 2017. gadā -75 660 *euro* un 2018. gadā -112 660 *euro*, jo nodevu likmju pieaugums nekompensēs prognozēto licenču skaita samazinājumu 2016.gadā un turpmāk. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Likumprojektā paredzēto azartspēļu nodokļa un nodevas likmju paaugstināšanu ir informēta Latvijas Spēļu biznesa asociācija. Likumprojekts tiks nosūtīts Latvijas Darba devēju konfederācijai. |
| 2. | Sabiedrības līdzdalība projekta izstrādē | Par Likumprojektā paredzēto azartspēļu nodokļa un nodevas likmju paaugstināšanu ir informēta Latvijas Spēļu biznesa asociācija. |
| 3. | Sabiedrības līdzdalības rezultāti | Ņemot vērā to, ka nozares uzņēmumiem ir nepieciešams uzkrāt līdzekļus azartspēļu automātu saslēgšanai vienotā tīklā, Latvijas Spēļu biznesa asociācija neatbalsta azartspēļu nodokļa un nodevas likmju paaugstināšanu.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti.Nav nepieciešams veidot jaunas institūcijas.Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministrs J.Reirs

09.09.2015 11:43

2238

Finanšu ministrijas

Tiešo nodokļu departamenta

Īpašuma un iedzīvotāju ienākuma

nodokļu nodaļas vecākā referente

Avotiņa, 67095515

inga.avotina@fm.gov.lv

1. 1 <http://www.mendeley.com/catalog/differences-pathological-gambling-prevalence-estimates-facts-artefacts/>

2Research on the Social Impacts of Gambling. Scottish Executive Social Research 2006 [↑](#footnote-ref-1)
2. [↑](#footnote-ref-2)